b'\n_START_ARTICLE_\nKonzola (arhitektura)\n_START_PARAGRAPH_\nKonzola (franc. console = podpora, nosilec, latinsko corbellus = \'krokar\') je konstrukcijski element v arhitekturi in gradbeni\xc5\xa1tvu, ki je na eni strani vpeta v zid ali steber, na drugi strani pa prosto visi. Slu\xc5\xbei za pritrditev in no\xc5\xa1enje delov zgradbe (balkona, oboka, okrasnih figur), cevovodov in podobno.  Lahko so lesene, kamnite, jeklene, armiranobetonske plo\xc5\xa1\xc4\x8de ali nosilci. Zna\xc4\x8dilne so za kitajsko in japonsko arhitekturo, kjer je konzola nosilec stre\xc5\xa1ne konstrukcije. Pogosto ima dekorativno vlogo._NEWLINE_Tehnika konzol, kjer so \xc5\xa1tevilne konzole globoko zagozdene v notranjosti stene in predstavljajo oporo za \xc5\xa1trle\xc4\x8de dele ali ograjo, se je uporabljala vse od mlaj\xc5\xa1e kamene dobe dalje.\n_START_SECTION_\nKonzole v arhitekturi\n_START_PARAGRAPH_\nKonzole imajo v arhitekturi poleg funkcije podpornega elementa, pogosto konstrukcijsko funkcijo. Obi\xc4\x8dajno so izvedene iz naravnega kamna ali zidane, lesena pali\xc4\x8dja slu\xc5\xbeijo kot oporniki. V bolj redkih primerih so lahko tudi iz lesa in kovine in kot dekoracija tudi iz \xc5\xbegane gline, sadre, lepenke, .....\n_START_SECTION_\nDekorativne konzole\n_START_PARAGRAPH_\nNormanske (romanske) konzole imajo pogosto preprost videz, lahko pa so dovr\xc5\xa1eno izrezljane s stiliziranimi glavami ljudi, \xc5\xbeivali ali nami\xc5\xa1ljenimi "zvermi", v\xc4\x8dasih z drugimi motivi (Kilpeck cerkev v Herefordshiru je znan primer, s 85 od njenih 91 originalnih, bogato izrezljanih ohranjenih konzol).  Konzole so pogosto okra\xc5\xa1ene z ornamenti ali figurami. V romanski arhitekturi so bile pogosto okra\xc5\xa1ene z grimasami, obscenostmi, itd, lahko z demoni ali \xc5\xbeivalsko-\xc4\x8dlove\xc5\xa1kimi podobami (apotropopejska plastika). Od pozne renesanse so pogosto oblikovana kot volute._NEWLINE_Konzole v\xc4\x8dasih kon\xc4\x8dajo s to\xc4\x8dko vrastlo v steno ali tvorijo \xc4\x8dop in so pogosto podprte z angeli in drugimi figurami. V kasnej\xc5\xa1ih obdobjih z izklesanim listjem in drugimi okraski, podobnimi tistim, ki so se uporabljali na kapitelih stebrov._NEWLINE_Po vsej Angliji in Nem\xc4\x8diji, v lesenih predal\xc4\x8dnih konstrukcijah, je lesenih konzol ("cof" ali "baha\xc4\x8d") na pretek, nosilne okenske police ali okna v lesu, pa so pogosto izrezljane._NEWLINE_Jezik ali sidro je posebna oblika konzole, pri kateri ta le\xc5\xbei v posebej oblikovanem stenskem delu. Ta je povezana s posebno silo na zid, da prepre\xc4\x8duje zdrs kamna.\n_START_SECTION_\nNosilne konzole\n_START_PARAGRAPH_\nZlasti v visokih stavbah, tovarnah in industrijskih objektih, kakor tudi in\xc5\xbeenirskih konstrukcijah, se konzole uporablja za no\xc5\xa1njo bremen na stebru ali zidu. V tem primeru je va\xc5\xbena funkcionalnost, oblikovanje je manj pomembno. Material se navadno izbere glede na okoli\xc5\xa1ke podporne strukture. Obi\xc4\x8dajno so jeklene in armirano betonske. Tipi\xc4\x8dna uporaba konzole so \xc5\xbeerjavne proge za mostna dvigala v dvoranah ali povezava z monta\xc5\xbenimi betonskimi nosilci.'